Sign in / Join Saturday, November 6, 2021 ikteb hawn… Fittex Paul Pogba jista' jiffirma kuntratt ġdid ma' Manchester United Minn talk.mt November 6, 2021 talk.mt Paul Pogba għadu miftuħ biex jiffirma kuntratt ġdid ma' Manchester United fost suġġerimenti li l-midfielder diġà ddeċieda li jħalli Old Trafford fis-sajf li ġej. Il-ftehim attwali tal-internazzjonali Franċiż mar-Red Devils għandu jiskadi f'Ġunju 2022, u numru ta' clubs, fosthom Real Madrid, Juventus u Paris Saint-Germain, qed iħejju biex jikkompetu għall-firma tiegħu bi free transfer fi tmiem l-istaġun kurrenti. Diversi rapporti sostnew li l-player ta' 28 sena qed jirrifjuta li jiffirma estensjoni mal-club immexxi minn Ole Gunnar Solskjaer, wara li diġà ddeċieda li jfittex club ġdid. Madankollu, ir-rebbieħ tat-Tazza tad-Dinja tal-2018 jibqa' miftuħ biex jiddiskuti kuntratt ġdid mar-Red Devils. Man United irrifjutaw it-talba ta' kuntratt ta' Pogba fis-sajf tal-2019, meta l-midfielder għamilha ċara lill-club li kien ħerqan li jiffirma ftehim ġdid. Il-Franċiż 'qatt ma ried isir free agent' u jinsab imħasseb dwar kif qed jiġi deskritt fost l-ispekulazzjonijiet dwar il-futur tiegħu. Pogba se jitlef id-derby ta' Manchester tas-Sibt kontra Manchester City minħabba sospensjoni, wara li tkeċċa fit-telfa ta' 5-0 kontra Liverpool lejn l-aħħar ta' Ottubru. Artiklu preċedenti Partijiet minn Beijing jgħibu taħt it-tniġġis Artiklu li jmiss Real Madrid qed iħejju biex iċedu erba' players biex .…